b'\n_START_ARTICLE_\nIvan Naraks\n_START_SECTION_\n\xc5\xbdivljenje in delo\n_START_PARAGRAPH_\nIzdelovanja orgel se je sprva u\xc4\x8dil pri svojem o\xc4\x8detu, nato pa se je 4 leta izpopolnjeval v Nem\xc4\x8diji, predvsem v Paderbornu in Berlinu, kjer je postal vodja delavnice. Po vrnitvi domov je orgle do 1906 izdeloval skupaj z o\xc4\x8detom, nato pa se je osamosvojil. Novih orgel je napravil 12, zadnje za Dornavo pri Ptuju (1923); najve\xc4\x8dje in najbolj\xc5\xa1e so orgle z 21 registri na Teharjih (1909). Mnogo orgel je tudi popravil, zlasti po prvi svetovni vojni, ko je nadome\xc5\xa1\xc4\x8dal med vojno odvzete pi\xc5\xa1\xc4\x8dali z novimi.'